30.12.2022
DA
Den Europæiske Unions Tidende
C 498/21
Fremtidssikret bytrafik 39.
Det Europæiske Regionsudvalg understreger, at selv om nye teknologiske løsninger spiller en vigtig rolle med hensyn til at gøre byerne mere attraktive, bør eksisterende teknologi som f.eks.
elektriske (lad-)cykler eller elektriske (trolley-)busser, sporvogne og tog udgøre rygraden i bestræbelserne på at indføre emissionsfri gods- og persontransport;
40. understreger betydningen af at fremskynde udviklingen af integrerede billetter på tværs af alle offentlige transportformer og opfordrer Kommissionen til at overveje udviklingen af en standardiseret EU-app inden for rammerne af et fælles regelsæt for at lette adgangen i byer i hele EU og fremme brugen af offentlig transport, hvilket vil have en positiv indvirkning på både togturisme og pendling;
41. opfordrer til et tæt og tidligt samarbejde med de lokale og regionale myndigheder om transportoperatørers og passagerers eventuelle brug af europæiske digitale ID-tegnebøger, som det nævnes i forbindelse med den nye EU-ramme for mobilitet i byer;
42. minder om, at delt mobilitet er en mulighed for at reducere bytrafikken og de problemer, der er forbundet med trængsel, og at udviklingen af denne form for mobilitet bør fremmes;
43. påpeger, at dataindsamling er et vigtigt middel til planlægning af transportinfrastruktur, og at alle indsamlede data derfor bør stilles til rådighed for alle relevante aktører.
Det er vigtigt at fremme brugervenlige løsninger, herunder alt-i-én-mobilapps, men databeskyttelsen skal også sikres.
Det er nødvendigt at anvende en fælles og koordineret metode til dataindsamling i de forskellige områder for at lette udvekslingen af god praksis og sammenligningen af pålidelige indikatorer for mobilitet;
44. understreger, at der er behov for at tage behørigt hensyn til kønsdimensionen, når der udformes bæredygtige mobilitetspolitikker, idet der skal tages hensyn til kvinders særlige behov og deres ekstra sårbarhed over for mobilitetsfattigdom samt til andre gruppers behov.
Planer for bæredygtig bytrafik som et vigtigt redskab til dekarbonisering af bytrafikken 45.
Det Europæiske Regionsudvalg bekræfter sin støtte til den øgede fokusering på planer for bæredygtig bytrafik i forbindelse med EU-rammen for mobilitet i byer og som et obligatorisk krav for de mere end 400 byknudepunkter, der er defineret i forbindelse med den foreslåede revision af TEN-T-forordningen.
Byer/kommuner, som allerede har udarbejdet planer, der opfylder kravene i planerne for bæredygtig bytrafik, bør dog kunne anvende disse planer;
46. støtter også anbefalingen om, at byerne skal vedtage planer for bæredygtig bytrafik.
Udvalget understreger dog, at det er nødvendigt at udarbejde planer for bæredygtig bytrafik, som kan udvides til områder med flere kommuner, der fungerer som storbyområder eller byområder;
47. glæder sig over, at Kommissionen har til hensigt at bede medlemsstaterne om at gennemføre langsigtede programmer for støtte til planer for bæredygtig bytrafik med henblik på at bidrage til at opbygge kapacitet og gennemføre planer for bæredygtig bytrafik i overensstemmelse med EU's retningslinjer for sådanne planer og opfordrer til et obligatorisk tæt samarbejde med lokale og regionale myndigheder i den forbindelse.
Udvalget opfordrer Kommissionen til at arbejde for et tæt samarbejde mellem de planlagte nationale programforvaltere for planer for bæredygtig bytrafik og repræsentanter for lokale og regionale myndigheder på stedet og til at følge dette samarbejde i praksis;
48. understreger, at det er afgørende, at planer for bæredygtig bytrafik effektivt dækker samtlige funktionsområder, hvis man skal håndtere mobilitetsomstillingen i byområder.
Udvalget opfordrer Kommissionen til at overveje, hvordan man kan stimulere bedre forbindelser og adgang til transporttjenester i forstæder, bynære områder og omkringliggende landområder;
49. glæder sig over det bebudede strømlinede sæt af indikatorer og benchmarkingværktøjer, der efter planen vil blive offentliggjort inden udgangen af 2022, samt over den planlagte CEF-programstøtteaktion til støtte for TEN-T-byknude­ punkter på dette område.
Det er dog vigtigt, at arbejdet med at udvikle og følge op på indikatorerne ikke fører til en uforholdsmæssig stor arbejdsbyrde for byer/kommuner;